หนูมีตุ่มลักษณะเป็นก้อนสีขาวคล้ายก้อนไขมันที่อวัยวะเพศบริเวณที่ไม่มีขนค่ะ พอลองบีบดูมันออกมาเป็นก้อนสีขาวแต่ไม่สามารถบีบออกหมดได้นะคะ อยากทราบว่าที่หนูเป็นคืออะไร แล้วรักษายังไงคะ
สวัสดีค่ะ ตุ่มสีขาวที่อวัยวะเพศ อาจเกิดจาก1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันของต่อมตรงบริเวณอวัยวะเพศ ชื่อต่อมบาร์โทลินไม่ควรบีบตุ่มออกมาเอง เพราะอาจเพิ่มโอกาสการติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่ ยังไม่เอายาอะไรไปทาเพราะยังไม่ทราบการวินิจฉัยสังเกตอาการ ถ้าตุ่มใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง ควรไปพบแพทย์ หากมีการติดเชื้อ อาจจะต้องได้ยาฆ่าเชื้อแบบทาเฉพาะที่หรือรับประทาน ถ้ามีฝีหนองอยู่ อาจจะต้องกรีดระบายออกค่ะ